| Medaljeoversikt |
| --- |
| Konkurrerte for Norge Norges flagg |
| Friidrett |
| Friidrett Nordisk juniormesterskap i friidrett |
| Gull | Hvidovre 2018 |  5000 m |
| Terrengløp |
| Friidrett EM i terrengløp |
| Gull | Tilburg 2018 |  Junior lag |
| Friidrett Nordisk mesterskap i terrengløp |
| Gull | Tilburg 2018 |  Junior lag |
| Gull | Middelfart 2017 |  Junior (U20) |
| Gull | Middelfart 2017 |  Junior lag |

Weldu Negash Gebretsadik og Simen Halle Haugen går i mål under Hytteplanmila 2020.
**Simen Halle Haugen** (født 9. januar 1999) er en norsk terrengløper, som konkurrerer i mellomdistanseløp, langdistanseløp, terrengløp og gateløp. Han representerer IL Runar. Han kom på åttendeplass på 5000 meter under NM i friidrett 2020. 

Hans mor, Gunhild Halle Haugen, driver også med løping, og har flere NM-gull, og også hans søstre Ina og Maren Halle Haugen driver med løping.

Idrettskarriere
---------------

### 2015

Haugen vant Larviksløpet 2015, og kom på tredjeplass på 5 km-løypa under Fornebuløpet.

Under NM i terrengløp 2015 vant han G16-klassen i kort løype i april, og han vant også lang løype i oktober.

### 2016

Han kom på andreplass i Larviksløpet 2016. Haugen deltok i Junior-NM i friidrett 2016, og kom der på sjetteplass på 5000 meter, men han nådde ikke finalen på 800 meter. Han deltok i Världsungdomsspelen 2016, og fikk der sølv på 1500 meter og 3000 meter, i klassen G17. Under Ungdomsmesterskapet i friidrett 2016 fikk han sølv på 3000 meter i G17-klassen, og han vant vant 5 km under Moaløpet i oktober. Han fikk bronse i juniorklassen under NM i terrengløp 2016 lang løype, og ble tatt ut til å delta i Nordisk mesterskap i terrengløp 2016, der han fikk bronse individuelt i juniorklassen og sølv i lagkonkurransen sammen med Stian Aarvik og Birk Nagell Skogland.

### 2017

I juli deltok han i U20-EM i friidrett 2017 i Grosseto i Italia. Der deltok han på 10.000 meter, og kom på niendeplass.

Under Ungdomsmesterskapet i friidrett 2017 deltok han i klassen G18/19 år, og fikk sølv på 3000 meter. Han deltok i Nordisk mesterskap i terrengløp 2017, og fikk der gull i U20-klassen individuelt og i lagkonkurransen sammen med Thomas Jefferson Byrkjeland og Håkon Stavik. Han ble kåret til IL Runars beste utøver denne sesongen.

### 2018

Han kom på fjerdeplass i Sentrumsløpet i 2018. I mai deltok han i Lange Laufnacht i Karlsruhe, og vant der U20-klassen og kom på andreplass totalt, med ny personlig rekord på 5000 meter på 14:05,47. Under Bislett Games kom han på femteplass på 1500 meter i den nasjonale konkurransen, og han deltok i U20-VM i friidrett 2018, der han kom på ellevteplass på 5000 meter, cirka 20 sekunder bak sin personlige rekord. 

Nordisk juniormesterskap i friidrett 2018 ble arrangert i Danmark, og Haugen vant der 5000 meter. Under Junior-NM i friidrett 2018 vant han 5000 meter og kom på femteplass på 1500 meter i U20-klassen.

I oktober kom han på fjerdeplass i Hytteplanmila. Han deltok i U20-klassen under EM i terrengløp 2018, og kom der på femteplass individuelt. Norge vant lagkonkurransen i denne klassen.

### 2019

2019-sesongen ble redusert på grunn av en skade bak det ene kneet, som han pådro seg høsten 2018 under et treningsopphold i USA. Dette var en belastningsskade, som ga irritasjon og væske i slimposen. Han deltok i Norgesløpet på Jessheim, der han kom på tredjeplass, og han løp Hytteplanmila 2019, der han kom på niendeplass. Han deltok også i U23-klassen under EM i terrengløp i Lisboa. Der kom han på 32.-plass individuelt, og Norge kom på 12.-plass i lagkonkurransen.

### 2020

Haugen deltok i NM i friidrett 2020, og kom der på åttendeplass på 5000 meter. Han kom på tiendeplass i Hytteplanmila 2020.

Referanser
----------

1. 1 2 3  Østlands-Posten - *Seier i debuten*, besøkt 23. oktober 2020.
2. ↑  Østlands-Posten - *Debuterer på landslaget*, besøkt 23. oktober 2020.
3. ↑  Sportsmanden.no - *Hjelmeset og Bergsløkken raskest i rekordstort Fornebuløpet*, besøkt 23. oktober 2020.
4. ↑  Amta.no - *Løp godt under NM i NMBU-parken*, besøkt 23. oktober 2020.
5. ↑  Norges friidrettsforbund - *Terreng-EM frister begge gullvinnerne*, besøkt 23. oktober 2020.
6. ↑  Min friidrettsstatistikk - *Simen Halle Haugen - Resultater utendørs 2016*, besøkt 23. oktober 2020.
7. ↑  Nordic Athletics - *Nordic competitions 2016*, besøkt 23. oktober 2020.
8. ↑  Min friidrettsstatistikk - *Simen Halle Haugen - Resultater utendørs 2017*, besøkt 23. oktober 2020.
9. ↑  Nordic Athletics - *Nordic competitions 2017*, besøkt 23. oktober 2020.
10. ↑  SB.no - *Kåret til årets Runar-utøver*, besøkt 23. oktober 2020.
11. ↑  Kondis.no - *Kjempepers på 5000 m av Simen Halle Haugen*, besøkt 23. oktober 2020.
12. ↑  Min friidrettsstatistikk - *Simen Halle Haugen - Resultater utendørs 2018*, besøkt 23. oktober 2020.
13. ↑  World Athletics - *Simen Halle Haugen - Results*, besøkt 25. oktober 2020.
14. ↑  Østlands-Posten - *Simen Halle Haugen tok gull i EM i terrengløp*, besøkt 25. oktober 2020.
15. ↑  Sandefjords Blad - *Sesongstarten ryker for Simen (20): – Skader er en del av idretten, men det gjør det ikke mindre frustrerende*, besøkt 26. oktober 2020.
16. ↑  Kondis.no - *Narve Gilje Nordås på 19. plass i U23-klassen i terreng-EM*, besøkt 26. oktober 2020.

Eksterne lenker
---------------

* (en) Simen Halle Haugen – World Athletics Rediger på Wikidata